आम आदमी पार्टी द्वारा सीलिंग के ख़िलाफ़ लगातार भाजपा शासित एमसीडी और केंद्र सरकार पर दबाव बनाकर, मुख्यमंत्री अरविंद केजरीवाल का बाज़ारों में व्यापारियों के बीच जाकर बात करना, मुख्यमंत्री के द्वारा लगातार उपराज्यपाल महोदय को चिठ्ठी लिखकर दरख्वास्त करना, और आम आदमी पार्टी का सड़क से लेकर सदन तक संघर्ष करने का ही नतीजा है कि अब शुक्रवार को उपराज्यपाल महोदय के आवास पर डीडीए की बैठक होने जा रही है जिसमें संभवत दिल्ली के मास्टर प्लान में वो ज़रुरी बदलाव होने की चर्चा है जिससे दिल्ली में जारी सीलिंग को रोका जा सकेगा और दिल्ली के व्यापारियों को राहत दी जा सकेगी।
सिविक सेंटर पर क्रमिक आम आदमी पार्टी के वरिष्ठ नेता एंव राष्ट्रीय प्रवक्ता दिलीप पांडे ने कहा कि ‘आम आदमी पार्टी लगातार प्रदर्शन करके, क्रमिक अनशन करके और खुद मुख्यमंत्री ने खुद व्यापारियों के बीच बाज़ारों में उतरकर बीजेपी शासित एमसीडी और केंद्र सरकार पर दबाव बनाया और उसी का नतीजा है कि अब केंद्र सरकार के प्रतिनिधि के तौर पर उपराज्यपाल महोदय का कार्यालय सक्रीय हुआ है और कल डीडीए की बैठक होने जा रही है।
आम आदमी पार्टी शुरु से कहती आ रही है कि ये केंद्र सरकार शासित डीडीए की ज़िम्मेदारी है कि मास्टर प्लान में बदलाव करके सीलिंग को रोकने का बंदोबस्त किया जाए, अब आम आदमी पार्टी के द्वारा बनाया गया दबाव काम आ रहा है और दिल्ली में व्यापारियों को सीलिंग से राहत मिलने की एक उम्मीद की किरण नज़र आ रही है।
क्रमिक अनशन का हिस्सा रहे आम आदमी पार्टी के पार्षद और दक्षिणी दिल्ली नगर निगम में नेता विपक्ष रमेश मटियाला ने कहा कि ‘दिल्ली में सीलिंग सिर्फ़ और सिर्फ़ भाजपा शासित एमसीडी और उनकी केंद्र सरकार की वजह से हो रही है, MCD में भाजपा पिछले 10 साल से लगातार दिल्ली के व्यापारियों को कन्वर्जन चार्ज और पार्किंग चार्ज के नाम पर ठगती हुई आ रही है और अब दिल्ली के व्यापारियों को धोख़ा देकर उनकी दकानें सील कर रही है।
आम आदमी पार्टी के पूर्व विधायक जरनैल सिंह ने कहा कि ‘आज तिलक नगर में भी एमसीडी की सीलिंग टीम पहुंची थी जहां व्यापारियों ने भाजपा के ख़िलाफ़ जमकर नारे लगाए, दिल्ली का व्यापारी भी अच्छे से जानता है कि बीजेपी ने दिल्ली के सभी व्यापारियों को ना केवल लूटा है बल्कि उन्हें लूटकर धोख़ा भी दिया है और इसी का नतीजा है कि दिल्ली के सभी बाज़ारों में व्यापारी भाजपा को भला-बुरा सुना रहे हैं।
आम आदमी पार्टी का क्रमिक अनशन शुक्रवार सुबह उपराज्यपाल आवास के बाहर होने वाले पार्टी के ही प्रदर्शन में शामिल होगा जहां मास्टर प्लान में बदलाव के लिए डीडीए की बैठक होने वाली है।
hin_Deva hin_Deva hin_Deva hin_Deva hin_Deva hin_Deva